Iktatószám: HIV/4494-…/2022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. augusztus 12-ei rendkívüli nyilvános ülésére**

**Tárgy:** A központi ügyelet működtetésére vonatkozó határozat módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A 2022. június 30-ai nyilvános rendes képviselő-testületi ülés napirendjei között szerepelt „A Terész Anya Szociális Integrált Intézmény által biztosított egészségügyi szolgáltatás – központi orvosi ügyelet határozott idejű közös működtetésének módosítása” című napirend. A napirend tárgyalásának eredményeképpen megszületett a 135/2022. (VI. 30.) képviselő-testületi határozat, melyben a képviselő-testület döntött arról, hogy a jelenleg hatályos, háziorvosi ügyeleti ellátás tárgyában Alsópáhok, Felsőpáhok, Nemesbük, Zalaköveskút Községek önkormányzataival, valamint az Ügyelet Nonprofit Kft-vel kötött, 2022. január 1. - 2022. december 31. napjáig hatályos megállapodás közös megegyezéssel történő megszüntetését 2022 július 31-ei hatállyal kezdeményezi.

Az ügyeleti ellátást biztosító megállapodás július 31-ei megszüntetésével egyidejűleg a képviselő-testületi döntés kiterjedt arra is, hogy Hévíz Város Önkormányzata (önállóan) 2022. augusztus 1. és 2022. december 31. közötti időszakra közreműködői megállapodást köt az Ügyelet Nonprofit Kft-vel, valamint arra, hogy Hévíz Város Önkormányzata az Ügyelet Nonprofit Kft. részére a megszüntetni kívánt szerződés szerinti finanszírozási feltételeket 2022. évre továbbra is biztosítja, mely finanszírozást Hévíz Város Önkormányzata közvetlenül az Ügyelet Nonprofit Kft-nek utalja.

A testületi döntést követően intézményvezető úr további egyeztetéseket folytatott a Zala Megyei Kormányhivatal Népegészségügyi Osztályával, illetve a Nemzeti Egészségbiztosítási Alapkezelővel (NEAK). Az egyeztetések eredményeképpen a tárgyban hozott képviselő-testületi döntés módosítása vált szükségessé az alábbiak okán:

* a NEAK kizárólag a településenkénti külön-külön szerződést fogadja el az Ügyelet Nonprofit Kft-vel, és leghamarabb a szeptember 1-től vezethető át részükről a változás,
* a Zala Megyei Kormányhivatal Népegészségügyi Osztálya a változásokat gyorsan befogadja, nem ragaszkodik különös formai követelményekhez,
* az érintett hatóságok felé (NEAK, Népegészségügyi Osztály) a módosításra vonatkozó kérelmet, a testületi döntést, valamint az Ügyelet Nonprofit Kft-vel kötött szerződést legkésőbb augusztus 5. napjáig meg kell küldeni.

További új információ, hogy egy minisztériumi tervezet szerint – előreláthatólag – az Országos Mentőszolgálat fogja átvenni az alapellátáson belül az ügyeleti ellátás biztosítását a településektől. 2023. január 1. napjától várhatóan egy járási szintű ügyeleti ellátás kerül központilag megszervezésre.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

Kérem a tisztelt Képviselő-testületet az előterjesztés megvitatására, a határozati javaslat elfogadására.

A döntés egyszerű szótöbbséggel fogadható el. Melléklet: megbízási szerződés tervezet

**2.**

**Határozati javaslat**

**Normatív határozat címe:** A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű működtetése

1. Hévíz Város Önkormányzat Képviselő-testülete **kezdeményezi** Alsópáhok, Felsőpáhok, Nemesbük, Zalaköveskút Községek Önkormányzatával és az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel (8360 Keszthely, Ady E. u.2., adószám: 18955077-1-20, képviseli: dr. Németh András ügyvezető) az egészségügyi alapellátáshoz kapcsolódó **háziorvosi ügyeleti** (Hévíz városi ügyelet) **ellátására** 2022. január 1 - 2022. december 31-ig **kötött megállapodás közös megegyezéssel történő megszűntetését 2022. augusztus 31-ei hatállyal.**
2. A Képviselő-testület az 1. pont szerintiek teljesülése esetén a **2022. szeptember 1. és 2022. december 31. közötti időszakra közreműködői megállapodást köt** és felhatalmazza e vonatkozásban a Teréz Anya Szociális Integrált Intézmény-t, hogy a csatolt tervezet szerinti feltételekkel az egészségügyi alapellátáshoz kapcsolódó háziorvosi ügyeleti ellátásra (Hévíz városi ügyelet) az Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel szerződést kössön.
3. A Képviselő-testület 2022. évre a 2022. július 31-ig hatályos megállapodás szerinti **finanszírozási feltételeket továbbra is biztosítja** az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. számára annak érdekében, hogy Alsópáhok, Felsőpáhok, Nemesbük, Zalaköveskút Községek Önkormányzata, a 2022. július 31-ig hatályos finanszírozási feltételekkel önállóan és külön tudjon szerződni döntése esetén a háziorvosi ügyeleti ellátásra a Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel. **E finanszírozást** Hévíz Város Önkormányzat a megállapodás alapján **közvetlenül az Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. részére utalja.**
4. A Képviselő-testület megköszöni az érintett társult önkormányzatok (hatóságok, egészségügyi szolgáltatók) támogató hozzáállását és felkéri a polgármestert az erre vonatkozó köszönő levél megküldésére.
5. A Képviselő-testület **felhatalmazza** a polgármestert és az intézményvezetőt a szükséges tárgyalások egyeztetések lefolytatására, az 1. pont szerinti **megszűntető szerződés megkötésére, a csatolt ügyeleti ellátási szerződés megkötésére és a hatóságok tájékoztatására.**
6. A képviselő-testület „A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű működtetése” című, **135/2022. (VI. 30.) normatív határozatot hatályon kívül helyezi.**

**Felelős:** Papp Gábor polgármester

Varga András intézményvezető

**Határidő:** 2022. augusztus 31.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| Varga András | intézményvezető |  |  |