**Kivitelezési szerződés**

**3. sz módosítás**

mely létrejött egyrészről

Név: **Hévíz Város Önkormányzat**

Székhely: 8380 Hévíz, Kossuth L. u. 1.,

Nyilvántartási szám: 734378

Adószám: 15734374-2-20

Bankszámlaszám: 11749039-15432429

Számlavezető pénzintézete: OTP Bank Nyrt.

Képviseli: Papp Gábor polgármester

Elektronikus építési napló alkalmazás használatához szükséges naplóügyfél-jel (a továbbiakban: NÜJ): 174771599

mint **Megrendelő** (a továbbiakban: **Megrendelő**)

másrészről a

Név**: "FITOTRON - SYSTEM" Szolgáltató és Kereskedelmi Korlátolt Felelősségű Társaság**

székhely: 8360 Keszthely, Erzsébet királyné útja 60.

Cégjegyzék szám: 20-09-062637

Adószám: 11355256-2-20

Bankszámlaszáma:117499039-20066387-00000000

képviseli: Borsos Pál Balázs ügyvezető

mint **Vállalkozó** (a továbbiakban: **Vállalkozó**)

(a Megrendelő és Vállalkozó együttesen: szerződő Felek)

között alulírott helyen és időben az alábbi feltételek szerint.

1. **Előzmények:**
2. Megrendelő a **„**A GINOP-7.1.9–17-2018-00015 azonosítószámú, „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem” című projekt részeként Dr. Schulhof Vilmos sétány felújítása– tárgyába a jelen szerződés megkötésére irányulóan aKbt. 112. § (1) bek. b) pontja szerinti közbeszerzésieljárást indított, melynek eredményét az Összegezés az ajánlatok elbírálásáról szóló dokumentum megküldésével **2021. február 04.** napján kihirdette azzal, hogy a közbeszerzési eljárás nyertese a Vállalkozó lett. Az eljárás eredményeképpen Megrendelő és Vállalkozó a törvényes határidőn belül 2021. február 19. napján kivitelezési vállalkozási szerződést kötöttek. (a továbbiakban Alapszerződés.) melyet első alkalommal 2022. január 4. napján első alkalommal. (a továbbiakban 1. sz szerződés módosítás) módosítottak Ezen kivitelezési szerződés második alkalommal történő módosítása a KFF részére benyújtásra került, annak elfogadása jelenleg folyamatban van. (a továbbiakban 2. sz szerződés módosítás)
3. A Vállalkozó a 2. számú szerződés módosítás benyújtását követően, 2022. július 29. napján újabb akadályt közölt arra hivatkozva, hogy a projekt során a növénytelepítés kivitelezéséhez a termelőktől megrendelt cserjéket kizárólag az őszi időszakban, október 15-ét követően tudják leszállítani. Ennek megfelelően a növények elültetéséig sem az automata öntözőrendszer telepítése, sem a füvesítés befejezése sem lehetséges. (1. sz melléklet - Dr. Schulhof sétány 2022.07.29.pdf).
4. A csatolt nyilatkozatában a Vállalkozó arról tájékoztatta az Önkormányzatot, hogy a növények megrendelését követően a termelők újbóli megkeresésükre jelezték, hogy a konténeres termesztésű növények esetében átkonténerezésre volt szükség a növények megfelelő begyökeresedésének érdekében, így a megrendelt tételeket a vegetációs időszakot követően tudják csak kiültetésre biztosítani. (2.sz melléklet - Beszállítói indoklás szállításról.pdf).
5. Vállalkozó tájékoztatása szerint a növények rendelkezésre állását követően 2 hét szükséges a növények ültetésére, a füvesítés és az öntözőrendszer befejezésére. Mindezek miatt a Vállalkozó kezdeményezte a vállalkozói szerződés befejezési határidejének módosítását 2022. október 31-re.
6. A kivitelezési projekt műszaki ellenőrének 2022. augusztus 8-i állásfoglalása szerint a növénytelepítésre vonatkozóan az akadályoztatás valóban megalapozott, annak feloldása a Vállalkozó által is jelzett módon október közepétől lehetséges, így a kivitelezési munkák befejezési határidejére vonatkozóan a kezdeményezett 2022. 10. 31. -re történő határidő módosítás kellően alátámasztott és indokolt. (3. sz melléklet – Műszaki ellenőri állásfoglalás)
7. A Vállalkozó által jelentett akadályoztatás megalapozottságát és a határidő módosításának igényét megerősíti és alátámasztja a műszaki tanácsadó csatolt nyilatkozata is. (4. sz. melléklet – Műszaki tanácsadói állásfoglalás)
8. Felek megállapítják, hogy a jelen szerződés módosítás I. 2. -6. pontjában leírtakra tekintettel megfelel a Kbt. 141. § (4) bekezdésének c) és annak alpontjaiban rögzítetteknek, mert

**a)** a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;

**b)** a módosítás nem változtatja meg a szerződés általános jellegét;

**c)** a módosítás nem jár ellenérték növekedéssel.

**II. Módosító Rendelkezések:**

Felek az előzményben rögzítettekre tekintettel az Alapszerződés 1. és 2. sz szerződés módosítással módosított 6.1. pontját az alábbiak szerint, módosítják:

**6.1. Határideje:**

Vállalkozó a szerződés tárgyát képező munka teljes kivitelezését legkésőbb a jelen szerződés hatálybalépésétől számítottan 2022. 10. 31. napjáig terjedő teljesítési határidővel vállalja. Szerződő felek rögzítik, hogy Vállalkozó előteljesítésre jogosult.

Az előzményben rögzítettekre tekintettel a módosított határidőig terheli a teljesítési biztosíték nyújtása a Kbt. 134. § (6) bek a) pontja szerint.

1. Záró rendelkezések
2. A jelen szerződés módosításban nem érintett kérdésekben Felek jogviszonyára az Alapszerződés rendelkezései az irányadók.
3. A jelen szerződés módosításban nem szabályozott kérdésekben a Kbt. és végrehajtási rendeletei, a Ptk., valamint egyéb, kapcsolódó jogszabályok rendelkezései az irányadók.
4. Felek jelen szerződés módosítást aláíró képviselői kijelentik, hogy rendelkeznek a jelen szerződés aláírásához szükséges valamennyi felhatalmazással.
5. Felek rögzítik, a Ptk. 6:116. § -a alapján, hogy jelen szerződésmódosítás akkor lép hatályba, ha a GINOP-7.1.9–17-2018-00015 azonosítószámú „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem” c. projekthez kapcsolódó támogatási szerződés fizikai befejezési határideje legalább a jelen szerződés módosításban rögzített 2022. 10. 31. napra módosul.
6. Felek rögzítik, hogy jelen szerződés hatálybalépésével a 2. sz. szerződés módosítás minden egyéb jognyilatkozat nélkül hatályát veszti.

Jelen szerződés négy (4) azonos, a felek által cégszerűen aláírt eredeti példányban készült magyar nyelven, melyből kettő példány a Vállalkozóé, kettő példány a Megrendelőé.

|  |  |
| --- | --- |
| **"FITOTRON - SYSTEM" Szolgáltató és Kereskedelmi Korlátolt Felelősségű Társaság** | **Hévíz Város Önkormányzat** |
| Aláírás:  …………………………….  Képviseli:  Borsos Pál Balázs ügyvezető  P.H. | Aláírás:  ………………………………….  Képviseli:  Papp Gábor polgármester  P.H. |
| Vállalkozó nevében | Megrendelő nevében |
| Hévíz, 2022. augusztus „……” | Hévíz, 2022. augusztus „……” |

|  |  |
| --- | --- |
|  |  |
|  |  |

Mellékletek:

1.sz. melléklet Dr. Schulhof sétány 2022.07.29.pdf

2.sz. melléklet: Beszállítói indoklás szállításról.pdf

3. sz. melléklet: Műszaki ellenőri állásfoglalás

4. sz melléklet: Műszaki tanácsadói állásfoglalás